Koret foran Peterskirken i Roma i 2020.
**St. Hallvard-guttene** er et norsk guttekor som ble stiftet i 1962 av tidligere dirigent Øystein Vogt. Koret er oppkalt etter Oslos skytshelgen og korets logo ligner Oslos byvåpen men helgenattributtene er speilet. Dagens dirigent er Hans Dur Molvik som har dirigert koret siden 2007 og daglig leder er Eline Dalhoff. Koret holder til i Grønland kirke i Oslo. Koret er livssynsnøytralt og består av omtrent 40 sangere i ulike aldre med mange ulike bakgrunner. Korets eldste sanger Jon Kaasa hadde da han i 2023 fylte 70 år sunget i koret i 57 år. Koret vant Oslo bys kunstnerpris i 1984. 

Koret synger i sine karakteristiske burgunderrøde munkekapper. Kappene er inspirert av de brune kappene til Fransiskanerne som holdt til i klosteret tilknyttet St. Hallvard kirke hvor koret holdt til frem til våren 2015. Deler av repertoaret har sin forankring i katolsk kirketradisjon fra middelalderen. St. Hallvard-guttene har et bredt repertoar som spenner fra gregoriansk kirkemusikk, middelaldermusikk, renessansemusikk, mindre klassiske korverk, folkemusikk – fra Norge og andre land – til mer moderne korverk. St. Hallvard-guttene er kjent for å være spesielt gode på gregoriansk sang.

### Aktiviteter

Koret har stående invitasjon til å synge i Vatikanet og har sunget i St. Peters-kirken mange ganger. St. Hallvard-guttene har sunget på Slottet og under åpningsseremonien for Vinter-OL 1994. I flere år deltok koret på Seljumannamessa i ruinene etter Selje kloster. I 2013 sang koret på Zerokonferansen sammen med Hydrokoret. Koret deltok i 2022 på jubileumsgudstjenesten i Våler nye kirke i Solør til 1 000-årsminnet for vålersamfunnets etablering. Koret har også deltatt på Oslo Internasjonale Kirkemusikkfestival flere ganger. 

Koret har også reist mye på turer, blant annet til Latvia (2007), Ungarn (2008), Estland (2010) og Italia (2012, 2014, årlig 2016 - 2020, 2022 og 2024). I Roma har koret sunget i blant annet Laterankirken, Santa Maria Maggiore, San Carlo al Corso og Pantheon. 

Koret har også samarbeidet med artister som Bigbang, Helene Bøksle, Tord Gustavsen, beatboxer Michael Sundby, estiske guttekoret poistekoor Kalev, Drøbak kantori og Terje Isungset. Koret deltok i 2009 på Ice music festiaval på Geilo og deretter i 2010 på Terje Isungsets plate "Winter songs". Koret var også med på musikkvideoen til Påfugl av Karpe i 2012. 

**Jubileer**

Jubileumskonserten i 2002 til 40-årsjubileet ble hold i Oslo domkirke hvor flere andre deltok, inkludert Iver Kleive, Sandefjord Jentekor, Paola Vinaccia, Stefan Brandt Hansen og Toralv Maurstad. 

Koret feiret i 2012 sitt 50-årsjubileum med konsert på Scene 2 i operaen i Bjørvika i Oslo. Flere tidligere korister har gjort karriere som sangere, inkludert Baard Gagnum.

Utgivelser
----------

* St. Hallvard-guttene
* Christmas sounds (1974)
* St. Hallvard-guttene (1986)
* Deilig er jorden (1990)
* Canto Gregoriano Kyrie Eleison (1994)
* Syng ut all din glede (2002)
* Kling no klokka (2012)

Dirigenter
----------

* Øistein Vogt (1962–1995)
* Odd Helge Wettre (1996–1998)
* Danuta Kozon (1999–2000)(2003–2006)
* Frano Tomas Martincevic (2001–2002)
* Tore Erik Mohn (2006–2007)
* Hans Martin Molvik (2007–)

Referanser
----------

1. ↑  «Oslo bys kulturpris og kunstnerpriser – Oslo Byleksikon». *oslobyleksikon.no*. Besøkt 14. juli 2022.
2. 1 2 3  «Her får paven Kvikk Lunsj fra norsk guttekor». *Vårt land*. 13.3.2024.
3. ↑  Hovl, Av Henrik; Belgaux, Forfatter og Christian; journalist, Fotograf og. «Kulere enn Marcus og Martinus». *Morgenbladet* **(norsk)**. Besøkt 29. november 2021.
4. ↑  Kolseth, Siri (10. juli 2013). «Ei heilt spesiell messe». *fjt.no* **(norsk nynorsk)**. Besøkt 29. november 2021.
5. ↑  «St. Hallvard-guttene og Hydrokoret på Zerokonferansen». Besøkt 20. desember 2021.
6. ↑  «Jubileumsgudstjeneste». *1000vis.no*. Besøkt 14. juli 2022.
7. ↑  «Oslo Kirkemusikkfestival 16. – 25. mars: Program 2001» (PDF). Besøkt 16. mars 2024.
8. ↑  Flølo, Julianne (5. juli 2016). «Fekk ståande applaus». *Fjordenes Tidende* **(norsk nynorsk)**. Besøkt 20. desember 2021.
9. ↑  Røiland, Gro Birgitte (26. november 2013). «St. Hallvard-guttene møter beatboxing i Kolbotn kirke». *Østlandets Blad* **(norsk)**. Besøkt 29. november 2021.
10. ↑  «Kus on kurva kodu». Besøkt 14. juli 2022.
11. ↑  «Verdenspressen kom, hvor var norske medier?». *Ballade.no*. Besøkt 20. desember 2021.
12. ↑  Hammerø, Tor (16. februar 2010). «Varme fra isriket». *Nettavisen* **(norsk)**. Besøkt 20. desember 2021.
13. ↑  «Karpe Diem - Påfugl m/ Yosef Wolde-Mariam (Offisiell Musikkvideo)»: 2:44. Besøkt 14. juli 2022.
14. ↑  «Vil bli Oslos eget guttekor». *www.aftenposten.no*. Besøkt 29. november 2021.
15. ↑  Dahle, Mariann Leines (9. desember 2015). «Operasangere holder julekonsert i Drøbak kirke». *Akershus Amtstidende* **(norsk)**. Besøkt 20. desember 2021.

Eksterne lenker
---------------

* Hjemmeside
* Youtube
* Facebook
* Twitter
* Store norske leksikon
* Instagram
* Gamlebyen og Grønland menighet

|  |  |
| --- | --- |
| Oppslagsverk/autoritetsdata | Store norske leksikon
 |